لوقا 18
18-نجی باب
دول آیال و عادالاتسیز قاضی میثالی
1سُنگرا عیسی شَگیرتلِرینه اُلارینگ هِمیشه خودایا دُغا اِدیپ، آصلا روحدان دوشمِزلیگینگ ضِرورلیغی حاقدا بیر میثال آیدیپ بِردی: 2«بیر شَهرده خودایدان قُرقمایان بیر قاضی بار میشدیق. اُل قاضی آداملاری اَسگِرمِیَن میشدیق. 3شُل شَهرده بیر دول آیال هِم بار میشدیق. اُل قایتالاب قاضینینگ یانینا قاتناپ: ”داعواچیمدان مِنینگ حاقیمی آلیپ بِر“ دیییپ یالباریپدیر. 4قاضی بیرنَچه واقتلاپ مونی اِتمَندیر. آخیرسُنگوندا اُل اُز-اُزونه: ”مِن خودایدان قُرقماسام-دا، آداملاری اَسگِرمِسِم-ده، 5ایزینی اوزمَن گِلیپ، مِنی بیزار اِتمِز یالی، بو دول آیالینگ حاقینی آلیپ بِرِیین. ایندی بیر گِلیپ، مِنینگ قولاق اِتیمی قوراتماسین“ دیییَر.»
6عیسی یِنه سُزونی دُوام اِتدی: «عادالاتسیز قاضینینگ نَمه آیدانینا قولاق آسینگ. 7اِیسِم، خودای اُز سایلانلارینینگ، گیجه-گوندیز اُزونه یوز توتوپ پِریات اِدیَنلِرینگ حاقینی آلیپ بِرمِزمی؟ اُلاری کَن گُزِشدیرِرمی؟ 8سیزه شونی آیدیارین: اُلارینگ حاقینی تیز آلیپ بِرِر. یُنه اینسان اُغلی گِلِنده، یِرینگ یوزونده ایمانلی آدام تاپارمیقا؟»
فَریسی و مالییات آلیانچی میثالی
9اُز دُغرولیغینا بیل باغلاپ، بِیلِکیلِری کیچیلدیَن کَبیر آداملارا عیسی شو میثالی گورّونگ بِردی: 10«ایکی آدام خودایا دُغا اِتمِک اوچین عیباداتخانا گیدیَر. اُلارینگ بیری فَریسی، بِیلِکیسی مالییات آلیانچی میشدیق. 11فَریسی دوروپ، اُزی حاقدا ایچیندِن: ”خوداییم، مِن کَبیر آداملار یالی اُغور، تِلِکه، زیناکَر دَلدیگیمه، حتّیٰ بو مالییات آلیانچی یالی-دا دَلدیگیمه سانگا شوکور اِدیَرین. 12مِن هِفتهده ایکی گِزِک آرازا توتیارین، هِمّه قازانجیمدان اُندان بیرینی بِریَرین“ دیییپ دُغا اِدیَر. 13مالییات آلیانچی بُلسا اوزاقدا دوروپ، قاباغینی آسمانا قالدیرماغا هِم یورِک اِتمِیَر، قایتام قورساغینا اوروپ: ”خوداییم، مِن گونَهکَره رِحم اِت!“ دیییَر. 14مِن سیزه فَریسینینگ دَل-ده، مالییات آلیانچینینگ آقلانیپ گیدِندیگینی آیدیارین، سِبَبی کیم اُزونی یُقاری توتسا پِسِلدیلِر، کیم اُزونی آشاق توتیان بُلسا بِیگِلدیلِر.»
چاغالار بیلِن عیسا
مَتّیٰ 19:13-15؛ مَرقُس 10:13-16
15سُنگرا باشلارینا اِلینی قُیسون دیییپ، آداملار چاغالاری عیسانینگ یانینا گِتیردیلِر. مونی گُرِن شَگیرتلِر چاغالاری گِتیرِنلِره کَیِدیلِر. 16اِمّا عیسی چاغالاری یانینا چاغیریپ: «چاغالاری مِنینگ یانیما گُیبِرینگ، اُلاری ساقلامانگ، سِبَبی خودایینگ پاتیشاهلیغی شولار یالیلارینگقیدیر. 17سیزه دُغروسینی آیدیارین: کیم خودایینگ پاتیشاهلیغینی چاغا یالی قابول اِتمِسه، اُل یِره آصلا گیریپ بیلمِز» دییدی.
بایلیق و اِبِدی یاشاییش
مَتّیٰ 19:16-30؛ مَرقُس 10:17-31
18بیر یُلباشچی عیسادان: «اِی، یاغشی اُستاد! مِن اِبِدی یاشایشی میراث آلماق اوچین نَمه اِتمِلی؟» دیییپ سُرادی. 19عیسی اُنگا: «نَمه اوچین مانگا یاغشی دیییَرسینگ؟ یِکِجه خودایدان باشغا هیچ کیم یاغشی دَلدیر. 20- سِن تابشیریقلاری بیلیَنسینگ: آدام اُلدورمه، زینا اِتمه، اُغورلیق اِتمه، یالان شاهاتلیق بِرمه، اِنه-آتانگا حُرمات قُی» دیییپ جُغاپ بِردی. 21اُل آدام: «مِن بولارینگ هِمّهسینی یاشلیغیمدان بَری یِرینه یِتیریپ گِلیَرین» دییدی. 22عیسی مونی اِشیدِنده، اُنگا: «سِنینگ یِنه بیر کِمینگ بار. نَمَهنگ بار بُلسا ساتیپ، قاریپلارا پایلا، شُندا آسماندا خازینانگ بُلار. سُنگرا گِل-ده، مِنینگ ایزیما دوش» دییدی. 23اُل بو سُزلِری اِشیدیپ، قاتی غاملی بُلدی، سِبَبی کَن بایدی. 24عیسی اُنونگ غاملیدیغینی گُروپ: «بایلارا خودایینگ پاتیشاهلیغینا گیرمِک نَهیلی آغیر! 25بیر دویَهنینگ اینگَّهنینگ گُزوندِن گِچمِگی بای آدامینگ خودایینگ پاتیشاهلیغینا گیرمِگیندِن آنگساتدیر» دییدی. 26مونی اِشیدِنلِر: «اُندا کیم نِجات تاپیپ بیلِر؟» دیییپ سُرادیلار. 27عیسی: «اینسان اوچین مومکین دَل زاتلار خودای اوچین مومکیندیر» دییدی.
28پِطرُس اُنگا: «اینه، بیز هِمّه زادیمیزی تِرک اِدیپ، سِنینگ ایزینگا دوشدوک!» دییدی. 29-30عیسی اُلارا: «سیزه دُغروسینی آیدیارین: هِر کیم خودایینگ پاتیشاهلیغینینگ خاطیراسی اوچین اُیونی، آیالینی، دُغانلارینی، اِنه-آتاسینی و اُغلانلارینی تِرک اِدِن بو زاماندا ایزینا نَچه بِرابار کَن اِدیپ آلار، گِلجِک زاماندا بُلسا اِبِدی یاشایشا قُوشار» دییدی.
عیسی اُلوپ دیرِلجِگینی یِنه آیدیار
مَتّیٰ 20:17-19؛ مَرقُس 10:32-34
31عیسی اُن ایکی شَگیرتلِری بیر چِته چِکیپ، اُلارا: «ایندی اورشلیمه باریاریس. پیغامبارلارینگ اینسان اُغلی حاقدا یازانلارینینگ هِمّهسی بِرجای بُلار! 32اُل بیگانه میلِّتلِرینگ اِلینه بِرِرلِر. اُلار اُنونگ اوستوندِن گولِرلِر، اُنی ماسغارالارلار، اوستونه تویکورِرلِر، قامچیلارلار و اُلدورِرلِر. 33اِمّا اوچولِنجی گون اُل دیرِلِر» دییدی.
34شَگیرتلِر بو زاتلارینگ هیچ بیرینه دوشونمِدیلِر. بو سُزلِرینگ مَعنیسی اُلاردان گوزگین بُلدی. اُلار اُنونگ نَمه حاقدا گورّونگ اِدیَنینی بیلمِدیلِر.
بیر کُرونگ گُزی آچیلیار
مَتّیٰ 20:29-34؛ مَرقُس 10:46-52
35عیسی اَریحا قُلایلاندا، یُلونگ قیراسیندا بیر کُر آدام دیلِگچیلیک اِدیپ اُتیردی. 36اُل یانیندان جِماغاتینگ گِچیپ باریاندیغینی اِشیدیپ، مونونگ نَمهدیگینی سُرادی. 37اُنگا: «ناصِرهلی عیسی گِچیپ باریار» دیییپ خابار بِردیلِر. 38شُندا اُل: «اِی، داوود اُغلی عیسی! مانگا رِحم اِت!» دیییپ قیغیردی. 39سِسینگ چیقماسین دیییپ، اُودِن باریان کَن آداملار اُنگا کَیِدیلِر، اِمّا اُل: «اِی، داوود اُغلی! مانگا رِحم اِت!» دیییپ، اُنگکودِن هِم قاتی قیغیردی. 40عیسی دوردی-دا، اُل آدامی گِتیرمِکلِرینی بویوردی. یانینا گِلِنده، عیسی اُندان: 41«سِنینگ اوچین نَمه اِتمِگیمی ایسلِیَرسینگ؟» دیییپ سُرادی. اُل: «آقام، گُزلِریم آچیلسین» دییدی. 42عیسی اُنگا: «دِگمه، گُزلِرینگ آچیلسین! ایمانینگ سانگا شِفا بِردی» دییدی. 43شو واقتدا بو آدامینگ گُزلِری آچیلدی و اُل هِم خودایی بِییکلِندیریپ، عیسانینگ ایزینا دوشوپ گیدیبِردی. مونی گُرِن هِمّه خالق خودایی شوکور اِتدیلِر.
urd_Arab kas_Arab pes_Arab azb_Arab azb_Arab azb_Arab azb_Arab azb_Arab knc_Arab azb_Arab azb_Arab knc_Arab azb_Arab azb_Arab pes_Arab knc_Arab azb_Arab azb_Arab azb_Arab knc_Arab azb_Arab